  Майя Бывальцева Удмуртие 11 сюрс пала доза вакцинаос вуизы: 9 сюрс доза «ЭпивакКорона» но 1 сюрс 800 доза «ГамКовидВак» (Спутник V). Озьы, элькунын Россиын пусъем ваньмыз ньыль вакцинаос вань. Со сярысь улосвылысь тазалыкез утёнъя министерстволэн пресс-службаез ивортӥз. Та дыре Удмуртиын вань: — «Гам-Ковид-Вак» (Спутник V) – 130 сюрс 256 доза; — «ЭпивакКорона» - 10 сюрс 464 доза; — «Спутник Лайт» - 42 сюрс 296 доза; — «Ковивак» - 6 сюрс 212 доза. 29-тӥ шуркынмонлы Удмуртиын вакциналэсь одӥг ке но дозазэ 632 сюрс 214 адями пуктӥз, со вакцинаци улэ шедисьёс пӧлысь 68 процентэз. Та дыре коронавируслэсь прививка 18 арессэс ортчем муртъёслы пукто. Вакцинациез улон интыя эмъяськонниын, озьы ик Ижкарын нимысьтыз радъям интыосын пуктыны луэ: Мер тазалыкъя центрын, Сбербанклэн офисаз, Консультативно-диагностической центрын. Тодэ вайытом, кылем арняе Удмуртие коронавируслэсь 21 сюрслэсь трос доза вакцина вуиз. Тегъёс: Тазалык Ижкар Удмуртия коронавирус вакцина  